আজিজুল ইসলাম সজীব ॥ বাহুবলে স্ত্রী-সন্তানের সাথে ঈদের আনন্দ উপভোগ করা হলো না প্রবাসী নাছির উদ্দিনের। প্রবাস থেকে বাড়ি ফেরার পথে ঘাতক বাস চাপায় তার করুন মৃত্যু হয়েছে। দূর্ঘটনাস্থল থেকে মাত্র ১০ মিনিটের দূরত্বে ছিল নিহত নাছির উদ্দিনের। সাত-সাগর তের নদী নিরাপদে পাড়ি দিয়ে আসলেও নিজ বাড়ির কাছেই ঘাতক বাসের চাপায় জিবন দিতে হলো প্রবাসীকে। নিয়তির নির্মম পরিহাসের কাছে হার মানতে হলো নাছিরকে। আর তাকে রিসিভ করতে আসা সহোদরসহ দুর্ঘটনায় আরো ৫ জন গুরুতর আহত হন। পরে আহতদের মাঝে আব্দুল্লাহ (৪০) নামে অপর যাত্রী চিকিৎসাধীন অবস্থায় মারা গেছেন। ঘটনাটি ঘটেছে বুধবার (১৫ আগস্ট) রাত ১২টার দিকে ঢাকা-সিলেট মহাসড়কের বাহুবল সদর সংলগ্ন মোহনা কমিউনিটি সেন্টার সংলগ্ন স্থানে। নিহতরা হলো-উপজেলার চন্দনিয়া গ্রামের ...